Христо Радевски
Чаканото писмо

chitanka.info

Раздавачът, раздавачът —

пощенският раздавач.

Виж, по тротоара крачи,

мъкне чантата едва.

В нея — в чантата — писма са

и за тебе, и за мен.

Той писмата ни разнася

два пъти на ден.

От войника той, от батко

вест ни носи в тоя час.

Чака мама, чака татко,

чакам я най-много аз.

И не може да не дойде

дълго чакания плик.

И не може да не го е

пратил нашият войник.

Че не може да не знае,

как го чакаме дома…

А писмото се потая

между другите писма.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.